stanford-oval/wikipedia huggingface dataset:
Peter Andersson (jääkiekkoilija, 1991)

| Peter Andersson |
| --- | --- |

Henkilötiedot
Syntynyt: 13. huhtikuuta 1991 (ikä 33) Kvidinge, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  192 cm
Paino:  92 kg
Seura
Seura:  Pelicans
Sarja:  SM-liiga
Pelinumero:  40
Pelaajaura
Pääsarjaura:  2008–
Aik. seurat:  Frölunda HC (SEL) Borås HC (Allsv.) Örebro HK (Allsv./SHL) Chicago Wolves (AHL) Utica Comets (AHL) Växjö Lakers HC (SHL)
NHL-varaus:  143. varaus, 2009 Vancouver Canucks
Karl Peter Andersson (s. 13. huhtikuuta 1991 Kvidinge, Ruotsi) on ruotsalainen jääkiekkopuolustaja, joka pelaa SM-liigajoukkue Pelicansissa.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Kanada 2010 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Piešťany 2008 | jääkiekko |  |
Andersson pelasi alle 20-vuotiaiden MM-kilpailuissa vuonna 2010, jolloin hän voitti pronssia. Andersson pelasi myös alle 18-vuotiaiden MM-kilpailuissa vuonna 2009 sekä Ivan Hlinkan muistoturnauksessa vuonna 2008, jolloin hän voitti pronssia. Yhteensä Andersson on pelannut 13 nuorten ja 34 poikien maaottelua.
Muuta

Peterin isoveli on Tomas Andersson on pelannut Ruotsin alemmissa sarjoissa.
Lástros

| Lástros Λάστρος |
| --- | --- |
 Lástroksen kylä, taustalla Kapsás-vuori.
 Lástros
 Koordinaatit: 35°8′24″N, 25°53′57″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kylä
 – Kallikrates-koodi:  7204010701
Väkiluku (2021):  95
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Lástros (kreik. Λάστρος) on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 95 (2021).
Lástroksen kylää.
Lástroksen kylä sijaitsee Kapsás-vuoren rinteessä noin 32 kilometriä länsilounaaseen Siteían kaupungista ja noin 35 kilometriä itäkaakkoon Ágios Nikólaoksesta. Kylä mainitaan venetsialaisaikaisissa lähteissä vuonna 1583 nimellä Lastro. Lástroksessa on bysanttilaisella ajalla rakennettu kirkko, joka on omistettu Pyhälle Georgiokselle (Ágios Geórgios). Seudulta on löydetty jäänteitä minolaisaikaisesta asutuksesta sekä saman ajan nekropolis.
Lástros muodostaa myös laajemman kyläyhdyskunnan (Δημοτική Κοινότητα Λάστρου, Dimotikí Koinótita Lástrou), johon kuuluvat varsinaisen Lástroksen kylän lisäksi Ágio Pnévman kylä sekä saaret Móchlos eli Ágios Nikólaos ja Pseíra. Koko yhdyskunnan väkiluku on 120 (2021).
Aiheesta muualla

Kuvia tai muita tiedostoja aiheesta Lástros Wikimedia Commonsissa
Partamonnit

| Partamonnit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Imumonnit Loricariidae
Alaheimo::  Plekot Ancistrinae
Suku::  Partamonnit Ancistrus  Kner, 1854
Katso myös
   Partamonnit Wikispeciesissä   Partamonnit Commonsissa 
Infobox OKNimi-testi OK: 
Partamonnit (Ancistrus) on imumonnien suku, johon kuuluu useita suosittuja akvaariokaloja. Lajien erottaminen toisistaan on vaikeaa, ja monet niistä tunnetaan vain L-numerolla. Nimettyjä lajeja on kaikkiaan 56. Tyypillinen partamonni kasvaa 10–15 senttimetriä pitkäksi ja liikuskelee akvaariossa enimmäkseen öisin. Partamonni-nimitys johtuu koiraan kuonoon kasvavista tuntoelimistä. Partamonnit vaihtavat väritystään ympäristönsä mukaan. Värityksen vaihtaminen suojaa partamonneja saalistajilta. Partamonni lisääntyy puristamalla luolaan mätimunia, joita uros jää vartioimaan.
Partamonnit ovat kotoisin Etelä-Amerikasta, Amazonin vesistöstä.
Elintavat ja käyttäytyminen akvaariossa

Partamonnit imevät akvaarion pohjaa, kalusteita, kasveja ja seiniä syöden niiden pinnoilta levää. Partamonnit ovat pääosin kasvissyöjiä, mutta ne syövät hieman eläinperäistäkin ravintoa. Partamonneja ruokitaan uppoavilla tableteilla.
Partamonnit yleensä syövät myös kurkun tai kesäkurpitsan paloja, mutta niiden ei pidä olla pääasiallinen ravinnon lähde olemattoman ravintosisältönsä takia.[lähde? ] Vihannekset saadaan uppoamaan pohjaan lävistämällä ne ruostumattomasta teräksestä valmistetulla teelusikalla. Ruokaillessaan partamonnit saattavat pelotella muita kaloja kauemmaksi ruuastaan. Partamonnilla pitää olla akvaariossa puu tai kanto, jonka pinnalta se järsii levää ja saa samalla kuituja.
Partamonnien käyttäytyminen on oikukasta ja vaikeasti ennakoitavaa. Yleisesti partamonnit ovat arkoja ja säikähtävät helposti akvaarion ulkopuolista liikettä ja tärinää. Toisaalta partamonni saattaa imeä akvaarion seinää, akvaarion keskeisimmällä paikalla, jopa kymmeniä minuutteja välittämättä mistään ulkoisista häiriötekijöistä. Partamonnikoiraat ovat usein aggressiivisia lajitovereitaan ja muita samannäköisiä kaloja kohtaan, joten erittäin isoja akvaarioita lukuun ottamatta niitä ei kannata hankkia enempää kuin yksi.
Partamonnit liikkuvat päivällä, mutta ne ovat aktiivisempia yöllä. Säikähtäessään ne pakenevat akvaarion kalusteiden ja kasvien suojiin. Partamonnit ovat sitkeitä akvaariokaloja, jotka eivät reagoi kovin helposti akvaarion vedenlaadun häiriöihin tai muihin akvaarion hoitoon liittyviin häiriötekijöihin.
Lajeja

Täpläpartamonni (Ancistrus cirrhosus)
Helmipartamonni (Ancistrus dolichopterus ) L183
Ukkopartamonni eli tähtipartamonni L71 tai L181
Sokkelopartamonni LDA 8
Aiheesta muualla

Species in the genus Ancistrus. (peilipalvelin) FishBase. Froese, R. & Pauly, D. (toim.). (englanniksi)
Akvaristi-lehti 1-4/2006
Harrastajan sivu
Luottamusmies

Luottamusmies on ammattiliiton ja siihen kuuluvien työntekijöiden edustaja työpaikalla. Luottamusmiehen tehtäviä on muun muassa
valvoa työlainsäädännön ja työehtosopimuksen sekä muiden työnantajan ja työntekijöiden välisten sopimusten noudattamista työpaikalla,
edustaa työntekijöitä yhteistoimintaneuvotteluissa ja työpaikkakohtaisessa paikallisessa sopimisessa,
tiedottaa jäsenille ammattiliiton toiminnasta ja hoitaa ammattiliiton jäsenhankintaa.
Luottamusmies on useimmiten ammattiliittoon kuuluvien työntekijöiden suoraan valitsema, mutta toisinaan luottamusmiehen nimittää esimerkiksi ammattiosaston tai liiton hallitus. Luottamusmiesten asema perustuu työntekijä- ja työnantajajärjestöjen keskinäisiin sopimuksiin. Muun muassa yhteistoimintalaissa luottamusmies nimetään kuitenkin työntekijöiden edustajana. Koska luottamusmies edustustehtävänsä takia on usein vaarassa joutua työnantajan painostuksen tai syrjinnän kohteeksi, on luottamusmiehellä myös lakisääteisesti parempi irtisanomissuoja. Luottamusmiehet on usein osittain tai kokonaan vapautettu normaaleista työtehtävistään luottamustoimen hoitoon. Luottamusmiehellä on yleensä myös työehtosopimukseen perustuvat oikeudet saada työntekijöiden asemaan liittyvää tietoa ja käyttää työpaikan tiloja, puhelimia, kopiokoneita ym. tehtäviensä hoidossa. Mikäli saman työnantajan palveluksessa on esimerkiksi eri osastoilla tai toimipisteissä useita luottamusmiehiä, valitaan myös pääluottamusmies, joka edustaa kaikkia työntekijöitä.
Elinkeinoelämän keskusliitto ilmoitti helmikuussa 2017 ettei se enää tee keskusjärjestösopimuksia ja sanoi irti olemassa olevat 22 sopimusta, jotka koskivat muun muassa luottamusmiesten asemaa. Suurissa liitoissa tätä koskevat asiat voivat olla liittojen sopimuksissa.
Suomalaista keskustelua

Suomen Yrittäjien entinen puheenjohtaja Eero Lehti (kok.) on esittänyt luottamusmiesten irtisanomissuojan heikentämistä, siten että luottamusmies irtisanottaisiin ensimmäisenä, kun henkilöstöä vähennetään. Lehden mukaan pääluottamusmiehen pitää olla yritykselle resurssi, ei rasite. Ammattiliitot tyrmäsivät ajatuksen. SAK:n Lauri Lylyn mukaan "ehdotus osoittaa, ettei SY:stä ole sopijaksi, sotijaksi kyllä." Palkansaajat ovat jo pitkään vaatineet luottamusmiesten aseman parantamista. Asia nousi esille myös Eduskunnan käsittelyssä. Eduskunnan työelämävaliokunnan puheenjohtaja Jukka Gustafsson (sd.) sanoi Lehden esityksen olevan "ennätyksellisen röyhkeä ja loukkaava, ja yhteiskunnan velvollisuus on tuomita se". Mikko Kuoppa (vas.) kysyi "kenen kanssa Lehti aikoo neuvotella kun hän ensiksi potkii pois luottamusmiehen - vaimonsako?" Yleisesti ajatus herätti Eduskunnassa voimakasta vastarintaa ja kaikki puolueet Kokoomus mukaan lukien sanoutuivat irti Lehden esityksestä.
Parman herttuakunta

Parman herttuakunta, virallisesti Parman ja Piacenzan herttuakunta (ital. Ducato di Parma e Piacenza, latinaksi Ducatus Parmae et Placentiae) oli itsenäinen valtio Pohjois-Italiassa, nykyisen Emilia-Romagnan alueella vuosina 1545–1859.
Historia

Parman herttuakunta muodostui Parmasta ja muista entisistä Milanon herttuakunnan alueista Pojoen eteläpuolella, jotka paavi Paavali III (oikealta nimeltään Alessandro Farnese) oli valloittanut ja lahjoittanut 1545 perinnöllisenä herttuakuntana aviottomalle pojalleen Pier Luigi Farneselle. Vuonna 1556 toinen herttua Ottavio Farnese sai haltuunsa Piacenzan kaupungin, minkä jälkeen herttuakunta tunnettiin virallisesti Parman ja Piacenzan herttuakuntana. Farneset hallitsivat Parmaa vuoteen 1731 asti, jolloin kahdeksas herttua Antonio Farnese kuoli lapsettomana.
Farnesen suvun jälkeen Parmaa hallitsivat Bourbonit (1731–1735, 1748–1803, ja 1847–1860) ja Habsburgit (1735–1748, 1814–1847). Vuonna 1796 Napoleon valloitti Parman, ja se oli virallisesti ranskalaisten hallinnassa vuodesta 1802 alkaen. Vuonna 1808 se liitettiin Ranskaan Taron departementin nimellä, mutta se sai itsenäisyytensä takaisin Wienin kongressissa 1814, jossa se siirrettiin Napoleonin vaimolle Marie Louiselle tämän elinajaksi. Vuonna 1859 alaikäisen herttua Robertin äiti luovutti vallan väliaikaiselle vallankumoushallitukselle, jonka alaisuudessa herttuakunta liittyi maaliskuussa 1860 Sardinian kuningaskuntaan ja seuraavana vuonna osaksi yhtenäistä Italian kuningaskuntaa. Bourbon-Parman suku käyttää edelleen Parman herttuan arvonimeä.
Parman herttuakunnan historialliset liput ja vaakunat

Liput
1545–1731
Farnese
1815–1847
Habsburg-Lorraine
1848–1849
Bourbon-Parma
1850–1851
Bourbon-Parma
1851–1859
Bourbon-Parma
Kauppalippu
1851–1859
Bourbon-Parma
Vaakunat
1748–1802
1814–1847
Habsburg-Lorraine
1847–1860
Bourbon-Parma
Aiheesta muualla

Kuvia tai muita tiedostoja aiheesta Parman herttuakunta Wikimedia Commonsissa
Luxemburgilaiset eurokolikot

Luxemburgilaiset eurokolikot ovat Luxemburgille lyötyjä eurokolikoita. Eurokolikoiden arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. Kaikissa kolikoissa on samanlainen kääntöpuoli, niissä esiintyy suurherttua Henri ja teksti Lëtzebuerg, joka on Luxemburg luxemburgin kielellä. Luxemburgin laki vaatii metallirahoihin hallitsijan kuvan. Luxemburg ei itse valmista kolikoitaan.
Kaikista Luxemburgin eurokolikoissa näkyy kääntöpuolella lisäksi EU:n kaksitoista tähteä sekä kolikon valmistusvuosi.
Kahden euron erikoisrahat

| --- | --- |
 2004:  Suurherttua Henri.  Kolikossa on suurherttua Henrin profiili ja monogrammi (erityinen H-kirjain, jonka yläpuolella on kruunu).  Vuosi 2004, jota ympäröivät kolikon valmistusleima sekä kaivertajan nimikirjaimet, ja tekstit ”LËTZEBUERG”, ”– HENRI – Grand-Duc de Luxembourg –”. Lyöntimäärä 2,49 milj. kpl.
 2005:  Suurherttua Henrin 50-vuotispäivä, hänen valtaistuimelle nousunsa viisivuotispäivä ja suurherttua Adolphen kuoleman 100-vuotispäivä.  Kolikossa suurherttua Henrin profiili ja suurherttua Adolphen profiili. Tekstit ”GRANDS-DUCS DE LUXEMBOURG”. Suurherttuoiden nimet ”HENRI” (alla merkintä ”* 1955”) ja ”ADOLPHE” (alla merkintä ”† 1905”),  ”LËTZEBUERG” sekä liikkeeseenlaskuvuosi 2005, jonka vasemmalla puolella on kirjain ”S” ja oikealla rahapajan tunnus. Lyöntimäärä 2,8 milj. kpl.
 2006:  Suurherttua Guillaumen, kruununperijän, 25-vuotispäivä.  Kolikossa on suurherttua Henrin profiili ja suurherttua Guillaumen profiili. Profiilien alla ovat kirjain ”S”, liikkeeseenlaskuvuosi 2006 ja rahapajan tunnus. Profiilien yläpuolella on sana ”LËTZEBUERG”. Lyöntimäärä 1,1 milj. kpl.
 2007:  Euromaiden yhteinen Rooman sopimuksen 50-vuotisraha.  Kolikon kuva esittää Rooman sopimusasiakirjaa, jossa on Euroopan talousyhteisön kuuden perustajamaan edustajien allekirjoitukset. Asiakirjan taustalla oleva kuvio jäljittelee kiveystä Piazza del Campidoglio -aukiolta. Kolikossa on suurherttua Henrin hologrammikuva. Lyöntimäärä 2,1 milj. kpl.
 2007:  Suurherttuan palatsi.  Kolikossa on suurherttua Henrin kuva ja sen taustalla kuva suurherttuan palatsista. Vasemmalla on liikkeeseenlaskuvuosi ”2007”. Sen yläpuolella on kaivertajan tunnus ja alapuolella rahapajan tunnus. Kuvan alareunassa on teksti ”LËTZEBUERG”.  Lyöntimäärä 1,1 milj. kpl.
 2008:  Suurherttua Henri ja ”Château de Berg”.  Kolikossa on suurherttua Henri ja hallitsijan virka-asunto ”Château de Berg”. Kolikon yläreunassa ovat liikkeeseenlaskuvuosi 2008 sekä sen vierellä rahapajan ja kaivertajan tunnukset. Alareunassa on sana ”LËTZEBUERG”. Lyöntimäärä 1 milj. kpl.
 2009:  Euromaiden yhteinen talous- ja rahaliiton 10-vuotisraha.  Kolikossa on yksinkertaisin viivoin piirretty ihmishahmo yhdessä eurosymbolin € kanssa, suunnittelijan nimikirjaimet "ΓΣ" (George Stamatopoulos Kreikan keskuspankista) sekä suurherttua Henrin kuva uudella "multi view" tekniikalla. Lyöntimäärä 0,85 milj. kpl.
 2009:  Suurherttua Henri ja suurherttuatar Charlotte.  Kolikossa on kuvattu suurherttua Henri ja suurherttuatar Charlotte. Teksti ”LËTZEBUERG”, vuosiluku 2009 sekä rahapajan ja sen johtajan tunnukset. Lyöntimäärä 1,4 milj. kpl.
 2010:  Suurherttuan vaakuna .  Kolikossa suurherttua Henri katsoo oikealle, ja vieressä on suurherttuan vaakuna. Vaakunan yläpuolella on rahapajantunnusten välissä liikkeeseenlaskuvuosi 2010. Suurherttuan kuvan alapuolella on liikkeeseenlaskijamaan nimi ”LËTZEBUERG”.  Lyöntimäärä 1 milj. kpl.
Aiheesta muualla

European Central Bank - Information about the Luxembourgish euro coins
€2 commemorative coins
Banque Centrale de Luxembourg (www.bcl.lu)
The Euro Information Website- Luxembourg
Oleyres

| Oleyres |
| --- | --- |
 Oleyres sijaitsee Luoteis-Sveitsissä.
 Koordinaatit: 46°51′13″N, 7°2′15″E 
Valtio:  Sveitsi
Kantoni:  Vaud
Piirikunta (district):  Broye-Vully
Hallinto:  
 – Asutustyyppi:  entinen kunta
Pinta-ala:  
 – Kokonaispinta-ala:  1,92 km²
Korkeus:  550 m
Väkiluku (31.12.2010):  240
Aikavyöhyke:  UTC+1
 – Kesäaika:  UTC+2
Postinumero:  1580
 
 www.oleyres.ch 
Infobox OKVirheellinen NIMI-arvo: 
Oleyres on kylä ja entinen kunta Sveitsissä, Vaud’n kantonin Broye-Vullyn piirikunnassa (ransk. district). Kunnan pinta-ala oli 1,92 neliökilometriä ja asukkaita siellä oli 240 (31.12.2010). Kylä sijaitsee 550 metriä merenpinnan yläpuolella Payernesta koilliseen.
Oleyres yhdistettiin Avenchesiin 1.7.2011 . Oleyreksen naapurikunnat olivat Avenches pohjoisessa, Misery-Courtion idässä, Léchelles etelässä ja Domdidier lännessä. Kolme viimeisenä mainittua kuuluvat Fribourgin kantoniin.
Historia

Ensimmäinen maininta paikkakunnasta on vuodelta 1228, jolloin paikkakunta tunnettiin nimellä Oleres. Paikkakunta on tunnettu myös nimillä Olyeres (1239), Olleres (1255), Olieres (1272), Oleires (1340) sekä 1300-luvulla myös Olleyres, Oleyre, Oleire ja Oleyres.
Väkiluvun kehitys

| Vuosi | Väkiluku |
| --- | --- |
1764: 180
1850: 338
1900: 283
1950: 219
1970: 174
2000: 223
2007: 220
2010: 240
Lähde:
Aiheesta muualla

Kunnan kotisivut (Arkistoitu – Internet Archive) (ranskaksi)
Kunnan historiaa (ranskaksi)
Paul Tatum

Paul E. Tatum (1955 Edmond, Oklahoma – 3. marraskuuta 1996 Moskova) oli yhdysvaltalainen liikemies.
Muu yhteiskunnallinen toiminta

Yhdysvalloissa Tatum oli ollut Oklahoman republikaanien varainkerääjä. Venäjällä hän oli aktiivinen Boris Jeltsinin tukija Neuvostoliiton vallankaappausyrityksen aikana vuonna 1991. Tatum osallistui Moskovan amerikkalaisen kauppakamarin perustamiseen. Tatumia kuvailtiin vuonna 1992 venäläisessä lehdessä yhdeksi Moskovan ”halutuimmista poikamiehistä”. Hän keräsi rahaa Bolšoi-teatterille ja rahoitti Venäjän ortodoksikirkon koulutoimintaa sekä Kremlin Cup -tennisturnausta.
Murha

Tuntematon hyökkääjä ampui Tatumin kuoliaaksi lähellä metroaseman sisäänkäyntiä Moskovan keskustassa. Hän sai yksitoista osumaa selkään Kalašnikov-kivääristä, jota tuntematon henkilö oli kantanut kassissaan. Tilanteessa oli ollut paikalla kaksi henkivartijaa. Tatum oli ennen kuolemaansa kertonut ystävälle olevansa menossa tapaamaan jotakuta metroasemalle, mutta ei ollut antanut tarkempia tietoja.
Moskovan poliisin tiedottajan mukaan Tatum oli yrittänyt toimia Moskovassa kuin hän olisi toiminut Yhdysvalloissa. Hän ei ollut uskonut järjestäytyneen rikollisuuden edustajien tappavan merkittävää Yhdysvaltain kansalaista. Venäläisten liikemiesten murhat olivatkin yleisiä 1990-luvun Venäjällä, mutta ulkomaalaisten liikemiesten murhat suhteellisen harvinaisia. Monet tällaiset murhat jäivät selvittämättömiksi ja ne oletettiin palkkamurhiksi.
Tatum haudattiin toivomuksensa mukaisesti Moskovaan.
Lucas Andersen (jääkiekkoilija)

| Lucas Andersen> Henkilötiedot |
| --- | --- |
Syntynyt: 30. tammikuuta 1999 (ikä 25) Kööpenhamina, Tanska
Kansalaisuus:   Tanska
Jääkiekkoilija
Pelipaikka:  vasen laitahyökkääjä
Maila:  oikea
Pituus:  188 cm
Paino:  80 kg
Seura
Seura:  Rungsted
Sarja:  Tanska
Pelinumero:  17
Pelaajaura
Pääsarjaura:  2015–
Aik. seurat:  Rødovre Mighty Bulls (Tanska)   Karlskrona HK (Allsvenskan)   Frederikshavn White Hawks (Tanska)
Lucas Andersen (s. 30. tammikuuta 1999 Kööpenhamina, Tanska) on tanskalainen jääkiekkoilija, joka pelasi kauden 2023–2024 Tanskan pääsarjan Rungstedissa. Hän on pelipaikaltaan vasen laitahyökkääjä ja laukoo oikealta.
Ura > Seuraura

Andersen on IC Gentoften kasvatti. Hän siirtyi kuitenkin jo melko varhain juniorina Rødovre SIK:hon. Andersen oli kaudella 2013–2014 seuran U17-junioreiden paras pistemies ja maalintekijä tehoilla 24+14=38. Pudotuspeleissä hän oli Rødovren paras pistemies ja syöttäjä tehoilla 5+5=10. Kaudella 2014–2015 Andersen debytoi vain 15-vuotiaana seuran miesten kakkosjoukkueessa Tanskan toiseksi korkeimmalla sarjatasolla maan I-divisioonassa. Hän voitti kauden päätteeksi mestaruuden peräti kolmessa eri ikäluokassa; I-divisioonassa, A-nuorissa ja U17-junioreissa.
Kaudella 2015–2016 Andersen oli tehoilla 26+20=46 Rødovren kakkosjoukkueen paras maalintekijä ja toiseksi paras pistemies Frederik Skovbyn jälkeen. Hän jakoi I-divisioonan maalipörssin neljännen sijan Vojens IK:n Thor Lei Stokholmin kanssa ja sijoittui pistepörssissä kuudenneksi. Andersen debytoi kauden aikana myös Rødovren pääsarjajoukkueessa, Metal Ligaenissa, jossa hän pelasi yhden runkosarjaottelun. Kaudella 2016–2017 Andersen pelasi siellä 25 runkosarja- ja yhden Metal Cup -ottelun tehden yhden maalin. Seuran kakkosjoukkueessa hän ylsi sisäisen piste-, maali- ja syöttöpörssin voittoon tehoilla 15+21=36. Andersen voitti koko I-divisioonan pudotuspelien pistepörssin tehoilla 8+12=20. Hänen kautensa päättyi hopeaan.
Toukokuussa 2017 Andersen teki 1+1-vuotisen ja kaksisuuntaisen KHL-sopimuksen Jokereiden kanssa. Hän pelasi kauden 2017–2018 kokonaan seuran A-nuorissa, joita Andersen edusti myös Junior Club World Cupissa. Kaudeksi 2018–2019 hän siirtyi Ruotsin A-nuorten J20 SuperElitin Karlskrona HK:hon.
Andersen pääsi Ruotsissa pelaamaan sekä Karlskronan nuorten joukkueessa että sen Allsvenskanissa pelanneessa miesten joukkueessa. Hän jatkoi seuraavaksi kaudeksi Tanskan pääsarjan Rungstediin ja sieltä kauden jälkeen Frederikshavn White Hawksiin.
Andersen kehittyi Frederikshavnissa joukkueen parhaimpiin maalintekijöihin ja teki kahden kauden aikana 37 maalia. Toisella kaudella hän teki joukkueestaan eniten ja toisella kaudella toiseksi eniten maaleja. Jensen palasi kaudeksi 2022–2023 Frederikshavnista Rungstediin.
Ura > Maajoukkueura

Andersen pelasi alle 20-vuotiaiden MM-kilpailuissa vuonna 2018. Hän pelasi myös alle 18-vuotiaiden MM-kilpailuissa vuonna 2016 sekä IA-divisioonan MM-kilpailuissa vuonna 2017, jolloin Andersen toimi Tanskan varakapteenina ja voitti pronssia. Hän oli tehoilla 3+5=8 joukkueen paras syöttäjä Jonas Røndbjergin kanssa ja toiseksi paras pistemies hänen jälkeensä.
Andersen valittiin ensimmäisen kerran aikuisten arvoturnaukseen MM-kilpailuihin 2024.
Parma FC

Parma FC (aikaisemmin AC Parma) on parmalainen jalkapalloseura, joka pelaa kaudella 2024–2025 Italian pääsarjassa Serie A:ssa. Joukkue perustettiin vuonna 1913 nimellä Verdi FC Giuseppe Verdin mukaan, mutta nimi vaihdettiin jo saman vuoden lopussa kauden päätteeksi Parma FC:ksi. Nimi vaihtui AC Parmaksi vuonna 1970, kun kaksi parmalaisjoukkuetta yhdistyi. Vuoden 2004 talousvaikeuksien jälkeen seuralle tuli uusi omistaja ja nimi vaihtui jälleen Parma FC:ksi. Seuran lempinimiä ovat mm. Gialloblu (keltasiniset) ja Crociati (ristiretkeläiset).
Seura oli vajonnut 1960-luvulla puoliammattilaissarjoihin, kun se vuoden 1970 seurafuusion jälkeen palasi takaisin ammattilaissarjoihin. Serie A:han se nousi kuitenkin ensimmäisen kerran vasta kauden 1989–1990 päätteeksi. Samoihin aikoihin Tanzin perheen omistama Parmalat-yhtiö alkoi investoida seuraan merkittäviä summia. Tämän jälkeen Parma FC nousi poikkeuksellisen nopeasti Serie A:n huipulle. Se kuului koko 90-luvun ajan Serie A:n kärkijoukkueisiin, mutta mestaruutta se ei onnistunut voittamaan. Paras saavutus oli toinen sija kaudella 1996–1997. Eroa mestariin jäi vain yksi piste. Erilaisissa cup-kilpailuissa Parma FC kuitenkin menestyi hyvin. Kauden 2003–2004 aikana Parmalatin taloudelliset ongelmat heijastuivat myös seuraan ja näytti siltä, että se saattaisi ajautua konkurssiin. Taloudelliset ongelmat näkyivät myös pelikentällä ja kaudella 2004–2005 Parma FC oli pudota Serie B:hen. Sen onnistui säilyttää sarjapaikkansa vasta uusintaottelussa Bologna FC 1909:a vastaan. Kauden 2005–2006 päätteeksi Parma FC sijoittui Serie A:ssa kymmenenneksi, mutta Italian jalkapalloskandaalin vuoksi sijoitus nousi lopulta seitsemänneksi ja seura pääsi UEFA Cupiin. Kaudella 2006–2007 seuran sijoittui Serie A:ssa 12:nneksi ja kauden 2007–2008 päätteeksi se putosi Serie B:hen sijoituttuaan pääsarjassa 19:nneksi.
Visiitti Serie B:ssä jäi kuitenkin vain yhden kauden mittaiseksi, ja kakkossijan myötä seura palasi keväällä 2009 pääsarjatasolle.
Maaliskuussa 2015 Parma FC julistettiin konkurssiin. Seura on ollut koko kauden taloudellisissa vaikeuksissa, eikä se ole pystynyt osallistumaan kahteen vierasotteluun rahojen puutteen takia. Tämän jälkeen seura perustettiin uudelleen ja se pelasi kaudella 2015–2016 Serie D:ssä. Kolmen suoran sarjanousun myötä joukkue nähtiin taas Serie A:ssa kaudella 2018–2019.
Saavutukset

Italian Cup: 1991–92, 1998–99, 2001–02
Italian Super Cup: 1999
Uefa Cup: 1994–95, 1998–99
Cup-voittajien Cup: 1992–93